**Taras Romanczuk** (talaffuzi: *Taras Romanchuk*; 1991-yil 14-noyabrda tugʻilgan) — Polshaning Ekstraklasa vakili Jagiellonia klubida va Polsha terma jamoasida yarim himoyachi sifatida oʻynaydi.

Faoliyati
---------

Ukraina yoshlar futbol ligasi vakillari MFK Kovel va BRW-BIK (ikkalasi ham Volinya yoshlar klublari) da ilk faoliyatini boshlagan Romanczuk Ukrainaning Apperkot Kovel mini-futbol klubida oʻynagan.

### Legionovia Legionowo

2013-yil fevral oyida II liga vakili Legionovia Legionowoga oʻtishi aniq boʻldi. 2013-yil 13-aprelda Zawisza Rzgówga qarshi liga oʻyinning 46-daqiqasida Łukasz Prusikning oʻrniga maydonda tushib debyut qildi. Oʻzining birinchi golini 2013-yil 5-iyunda GKP Targowekga qarshi oʻyinda (3:0) kiritdi. Legionovia oʻsha mavsumni Polsha uchinchi divizioni gʻolibi sifatida yakunladi va shu tariqa I ligaga chiqishi aniq boʻldi.

### Jagiellonia

2014-yil 21 iyulda Polshaning Ekstraklasa klubi Jagiellonia Białystokga yana ikki yilga uzaytirish imkoniyati bilan bir yillik shartnoma asosida qoʻshildi. 2014-yil 15-avgustda Legia Varshavaga qarshi oʻyinning 46-daqiqasida Jonatan Shtraus oʻrniga maydonga tushdi. Uning „Jagiellonia"dagi birinchi goli 2014-yil 9-noyabrda Ruch Chorzówga qarshi oʻyinda (2-5) kiritilgan.

2015-yilning 2-iyulida Romanczuk Yevropadagi debyutini UEFA Yevropa ligasida FK Kruoja Pakruojisga qarshi o‘yinda (1:0) o‘tkazdi.

2016—2017-yilgi Ekstraklasa mavsumida Jagiellonia Białystok Romanczuk bilan Ekstraklasada oʻz tarixida ilk marotaba ikkinchi oʻrinni egalladi. Gʻolib Legia Warsawdan 2 ochko ortda qolgandi. 2017-yil yanvar oyi boshida 2016-yilda Ekstraklasaning eng yaxshi yarim himoyachisi mukofoti bilan taqdirlandi. 2017—2018-yilgi Ekstraklasada chempion Legia Warsawdan 3 ochko ortda qolgandi, ikkinchi mavsumda Jagiellonia Białystok yana 2-oʻrinni egalladi.

Xalqaro faoliyati
-----------------

Romanczuk 2018-yilning 15-martida Polsha fuqaroligini qabul qilib, Polsha terma jamoasida oʻynash huquqini qoʻlga kiritdi. Taras Nigeriya va Janubiy Koreyaga qarshi oʻrtoqlik oʻyinlariga chaqirildi. Janubiy Koreyaga qarshi debyut qildi, 61 daqiqa oʻynaganidan keyin Arkadiusz Milik Romanczukning oʻrnini egalladi.

2018-yil may oyida 2018-yilgi FIFA Jahon chempionati uchun Polsha terma jamoasining dastlabki 35 kishilik dastlabki tarkibiga kiritildi.

Shaxsiy hayoti
--------------

Romanczuk Ukrainada tugʻilib oʻsgan, ammo butun professional faoliyatini Polshada oʻtkazgan. 2018-yilning mart oyida Polsha fuqaroligini oldi.

Faoliyat statistikasi
---------------------

*22-may, 2022-yil holatiga koʻra*

| Klub | Mavsum | Liga | Liga | Kubok | Qitʼa | Boshqa | Jami |
| --- | --- | --- | --- | --- | --- | --- | --- |
| Ishtirok | Gollar | Ishtirok | Gollar | Ishtirok | Gollar | Ishtirok | Gollar | Ishtirok | Gollar |
| Legionovia Legionowo | 2012—2013 | III liga | 13 | 1 | — | — | — | 13 | 1 |
| 2013—2014 | II liga | 32 | 2 | — | — | — | 32 | 2 |
| Jami | 45 | 3 | — | — | — | 45 | 3 |
| Jagiellonia Białystok | 2014—2015 | Ekstraklasa | 27 | 4 | 2 | 0 | — | — | 29 | 4 |
| 2015—2016 | Ekstraklasa | 33 | 3 | 2 | 0 | 4 | 0 | — | 39 | 3 |
| 2016—2017 | Ekstraklasa | 33 | 5 | 2 | 0 | — | — | 35 | 5 |
| 2017—2018 | Ekstraklasa | 33 | 5 | 1 | 0 | 4 | 1 | — | 38 | 6 |
| 2018—2019 | Ekstraklasa | 33 | 1 | 5 | 2 | 4 | 2 | — | 42 | 5 |
| 2019—2020 | Ekstraklasa | 35 | 3 | 1 | 0 | — | — | 36 | 3 |
| 2020—2021 | Ekstraklasa | 25 | 2 | 1 | 0 | — | — | 26 | 2 |
| 2021—2022 | Ekstraklasa | 30 | 3 | 1 | 0 | — | — | 31 | 3 |
| Jami | 249 | 26 | 15 | 2 | 12 | 3 | 0 | 0 | 276 | 31 |
| Jami faoliyati | 294 | 29 | 15 | 2 | 12 | 3 | 0 | 0 | 321 | 34 |

### Xalqaro

*8-sentyabr, 2021-yil holatiga koʻra*

| Milliy terma jamoa | Yil | Ishtirok | Gollar |
| --- | --- | --- | --- |
| Polsha | 2018 | 1 | 0 |
| Jami | 1 | 0 |

Manbalar
--------

1. ↑  „Т.Романчук: "Яґеллонія — мій шанс розвиватися далі"" (Ukrainian).  football.ua (27-dekabr 2014-yil).
2. ↑  „T-Mobile Ekstraklasa: Ruch Chorzów - Jagiellonia Białystok 5:2" (9-noyabr 2014-yil).
3. ↑  „Jagiellonia zwycięża w końcówce".
4. ↑  „Feta w Białymstoku. Jagiellonia wicemistrzem Polski (Zdjęcia, wideo)" (4-iyun 2017-yil).
5. ↑  „Taras Romanczuk najlepszym defensywnym pomocnikiem 2016 roku" (9-yanvar 2017-yil).
6. ↑  „Jagiellonia wygrała z Wisłą Płock. Jednak to nie wystarczyło, by zostać mistrzem" (Polish).  przegladsportowy.pl (20-mart 2018-yil). Qaraldi: 20-mart 2018-yil.
7. 1 2  „Taras Romanczuk został obywatelem Polski. "To wyjątkowy dzień w moim życiu"" (pl).  przegladsportowy.pl (14-mart 2018-yil). Qaraldi: 27-mart 2018-yil.
8. ↑  „Brawa dla Romanczuka. Udany debiut zawodnika Jagiellonii" (pl).  przegladsportowy.pl (27-mart 2018-yil). Qaraldi: 27-mart 2018-yil.
9. ↑  „Country switch by Romanczuk backfiresPolish World Cup snub" (English) (11-may 2018-yil). Qaraldi: 11-may 2018-yil.